
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 699 

25 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 12882/867 (ΦΕΚ1065/ 


31.7.2003) κοινής υπουργικής απόφασης των Υπουρ¬ 
γών Οικονομίας και Οικονομικών και Ανάπτυξης. 1 

Καθορισμός αποζημίωσης της Ομάδας Εργασίας για 
τα ειδικά θέματα ΜΜΕ, του Επιχειρησιακού Προ¬ 
γράμματος Ανταγωνιστικότητας (Ε.Π.ΑΝ.). 2 


Σύσταση - Συγκρότηση και ορισμός μελών Επιτροπής 
αξιολόγησης και γνωμοδότησης για την ανάθεση 
νέων παρόμοιων υπηρεσιών του Συμβούλου Τεχνι¬ 
κής Υποστήριξηςτου Τομέα Ενέργειας και Φυσικού 
Πλούτου του Υπ. Ανάπτυξης για την υλοποίηση του 
Μέτρου 6.5 και των Δράσεων 7.1.1 και 7.3.7 του 
ΕΠΑΝ ΚΠΣIII2000-2006 και την αντίστοιχη επέκτα¬ 
ση της από 23.5.2003 σύμβασης, με τη διαδικασία 


της διαπραγμάτευσης χωρίς προκήρυξη. 3 

Ανακατανομή εικοσαριών (23) οργανικών θέσεων δι¬ 
καστικών υπαλλήλων του Ελεγκτικού Συνεδρίου 
της κατηγορίας ΔΕ. 4 


Έγκριση της απασχόλησης προσωπικού κατά τις εξαι¬ 
ρέσιμες ημέρες και νυκτερινές ώρες εργασίμων και 


νυκτερινών ημερών του νομικού προσώπου «Αθλη¬ 
τικού Οργανισμού Δήμου Νέας Φιλ/φειας» προς 
συμπλήρωση του εβδομαδιαίου υποχρεωτικού 

ωραρίου ή καθ’ υπέρβαση αυτού, για το 2005. 5 

Τροποποίηση του Οργανισμού Εσωτερικής Υπηρε¬ 
σίας του Δήμου Σπετσών. 6 

Πενταετής απαγόρευση κυνηγίου στη θέση «Παλιο- 
δερλί - Φαρσάλων» περιοχής Δασαρχείου Λάρισας. 7 


Πενταετής απαγόρευση κυνηγίου σε (3) ταμιευτήρες 
νερού - περιοχής Δασαρχείου Λάρισας 1) Καλαμα- 

κίου, 2) Ναμάτων και 3) Πλατύ κάμπου. 8 

Χορήγηση άδειας λειτουργίας στη Μονάδα Φροντίδας 
Ηλικιωμένων μη κερδοσκοπικού χαρακτήρα με την 
επωνυμία Χριστιανικός Φιλανθρωπικός Σύλλογος 
«Η ΑΓΙΑ ΤΡΙΑΣ» (Ελληνορώσικος Οίκος Υπερηλί¬ 
κων), Ηλεκτρουπόλεως 45 και Λεωφ. Κύπρου, Αρ¬ 


γυρούπολη. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος της αριθ. 45983/28.4.2005 κοι¬ 
νής υπουργικής απόφασης. 10 


ΑΠΟΦΑΣΕΙ Σ 

Αριθ. 9536/1072 (ΐ) 

Τροποποίηση της υπ’ αριθμ. 12882/867 (ΦΕΚ1065/ 
31.7.2003) κοινής υπουργικής απόφασης των Υπουρ¬ 
γών Οικονομίας και Οικονομικών και Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΝΑΠΤΥΞΗΣ 

Έχοντας υπόψη: 

1. Του ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ137/Α/26.7.1985), όπως τροποποιήθηκε με το 
ν. 2081/92 (ΦΕΚ 154/Α/1992). 

2. Του π.δ. 229/1986 «Σύσταση και Οργάνωση του 
Γενικής Γραμματείας Βιομηχανίας» (ΦΕΚ 96/Α/ 
16.7.1986), όπως τροποποιήθηκε με το π.δ. 396/1989 
«Οργανισμός της Γενικής Γραμματείας Βιομηχανίας» 
(ΦΕΚ 172/Α/16.6.1989) και το π.δ. 189/1995 «Συμπλή¬ 
ρωση και τροποποίηση των Διατάξεων του π.δ. 
396/1989 οργανισμός της Γενικής Γραμματείας Βιο¬ 
μηχανίας (Α' 172)» (ΦΕΚ 99/Α/31.5.1995) και του ν. 
2367/1995 (ΦΕΚ261/Α/1995) Οργανισμός της Γενικής 
Γραμματείας Βιομηχανίας». 

3. Το π.δ. 27/1996 (ΦΕΚ 19Α/1.2.1996) «Συγχώνευση 
των Υπουργείων Τουρισμού και Βιομηχανίας Ενέργειας 
και Τεχνολογίας του Υπουργείου Ανάπτυξης» (ΦΕΚ 
19/Α/1.2.1996). 

4. Του π.δ. 178/14.7.2000 (ΦΕΚ 165/Α/14.7.2000) περί 
Οργανισμού του Υπουργείου Εθνικής Οικονομίας. 

5. Του π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.2002). 

6. Το π.δ. 121/2004 (ΦΕΚ84/Α/2004) «Διορισμός Υπουρ¬ 
γών και Υφυπουργών». 

7. Την 0(2001) 550/14.3.2001 Απόφαση της Επιτροπής 
των Ε.Κ. του Επιχειρησιακού Προγράμματος «Ανταγωνι¬ 
στικότητα». 

8. Το ν. 2860/2000 (ΦΕΚ Α 251/14.11.2000 «Διαχείριση, 
Παρακολούθηση και έλεγχο του Γ ΚΠΣ και άλλες διατά¬ 
ξεις». 

9. Τον Κανονισμό (ΕΚ) αριθμ. 1260/1999 του Συμβου¬ 
λίου της21ης Ιουνίου 1999 περί γενικών διατάξεων για τα 
Διαρθρωτικά Ταμεία. 

10. Τον Κανονισμό (ΕΚ) αριθ. 1685/2000 της Επιτροπής 
της 28ης Ιουλίου 2000 για τη θέσπιση λεπτομερών κανό¬ 
νων εφαρμογής του Κανονισμού (ΕΚ) αριθμ. 1260/1999 
του Συμβουλίου, όσο αφορά την επιλεξιμότητα των δα¬ 
πανών των ενεργειών που συγχρηματοδοτούνται από τα 
διαρθρωτικά ταμεία, όπως τροποποιήθηκε με τον Καν. 
1145/2003. 

11. Το Συμπλήρωμα Προγραμματισμού όπως ισχύει, και 
ειδικά το τμήμα που αναφέρεται στο Μέτρο 2.10. 

12. Του Άρθρου 22του ν. 2362/1995 «ΠερίΔημοσίου λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ 247/Α/27.11.1995). 

13. Τον. 3066/02 (ΦΕΚ252/Α/2002) «περί Σύστασης Φο¬ 
ρέα Εγγυοδοσίας Μικρών και Πολύ Μικρών Επιχειρή¬ 
σεων...» 

14. Την αριθ. Α/οικ. 19637/1349/Φ2.6.1 ./13.11.2002 Από¬ 
φαση του Υφυπουργού Ανάπτυξης με την οποία ανατέθη¬ 
κε η παρακολούθηση υλοποίησης των Δράσεων του Επι¬ 
χειρησιακού Προγράμματος Ανταγωνιστικότητα - ΕΠΑΝ 
Μέτρο 2.6.1. (σήμερα Μέτρο 2.10.) στη Δ/νση Μικρών και 
Μεσαίων Επιχειρήσεων της Γενικής Γραμματείας Βιομη¬ 
χανίας. 

15. Την υπ’ αριθμ. 12882/867/31.7.2003 ΚΥΑ (ΦΕΚ 1065) 
«Έγκριση Παροχής Εγγυήσεων και Λειτουργίας του Τα¬ 
μείου Εγγυοδοσίας Μικρών και Πολύ Μικρών Επιχειρήσε¬ 
ων-ΤΕΜΠΜΕΑΕ». 

16. Τις αριθ 8801/630/24.5.2004-17605/1138 - 

20.9.2004 - 2504/133-31.1.2003 - 18083/1073 - 26.9.2003 
Αποφάσεις του Υπουργού Ανάπτυξης περί ορισμού του 
Δ.Σ.τουΤΕΜΠΜΕ. 

17. Την με αριθμ πρωτ. 5533/Β2/1546 απόφαση της 
Ε.Υ.Δ.ΕΠΑΝ για την ένταξη της Πράξης «Ίδρυση και Λει¬ 
τουργία του Ταμείου Εγγυοδοσίας Μικρών και Πολύ Μι¬ 
κρών Επιχειρήσεων (ΤΕΜΠΜΕ ΑΕ)» στο Ε.Π. «Ανταγωνι¬ 
στικότητα», Μέτρο 2.10. 

18. Το αριθ. 34/23.2.2005 απόσπασμα Πρακτικού του 
ΔΣ του ΤΕΜΠΜΕΑΕ. 

19. Το υπ’ αριθμ. 311/18.2.2005 έγγραφο της Τράπεζας 
της Ελλάδος που παραθέτει τη γνώμη της ΤτΕ σχετικά με 
τις προτεινόμενες τροποποιήσεις της 12882/867 ΚΥΑ, 
αποφασίζουμε: 

Την τροποποίηση της υπ’ αριθμ. 12882/867 (ΦΕΚ Β' 
1065/31.7.2003) Κοινής Υπουργικής Απόφασης, και 
εγκρίνουμε τον τροποποιημένο κανονισμό Παροχής Εγ¬ 
γυήσεων και Λειτουργίας του Ταμείου Εγγυοδοσίας Μι¬ 
κρών και Πολύ Μικρών Επιχειρήσεων - ΤΕΜΠΜΕ Α.Ε., ως 
κατωτέρω: 

1. Ενότητα III Κατηγορίες Εγγυοδοτικών Προγραμμά¬ 
των - Προϊόντων 

Παράγραφος 2: 

Η Περίπτωση 7 «τα προγράμματα της ΤΕΜΠΜΕ ΑΕ 

.οικονομικών δραστηριοτήτων» αντικαθίσταται ως 

ακολούθως: «Τα προγράμματα της ΤΕΜΠΜΕ Α Ε θα στο¬ 
χεύουν στην όσο το δυνατόν μεγαλύτερη διασπορά των 
κινδύνων, αλλά και στην κάλυψη ενός ευρέως φάσματος 
οικονομικών δραστηριοτήτων». 

2. Ενότητα «IV. Διαδικασίες παροχής εγγυήσεων και βα¬ 
σικές υποχρεώσεις πελατών ΤΕΜΠΜΕ ΑΕ». 

Παράγραφος 7: 

1. Η Περίπτωση 1 «-Να αποστείλει στην ΤΕΜΠΜΕ ΑΕ 
αντίγραφο της εγκριτικής απόφασής της για το δάνειο» 
καταργείται. 

2. Η περίπτωση 4 «-Να εισπράττει για λογαριασμό της 


ΤΕΜΠΜΕΑΕ την προμήθεια και να την αποδίδει εντός δύο 
εργασίμων ημερών από τη είσπραξή της», τροποποιείται 
ως εξής: 

«-Να εισπράττει για λογαριασμό της ΤΕΜΠΜΕ ΑΕ την 
προμήθεια. Ο υπολογισμός του ποσού των προμηθειών 
των εγγυημένων δανείων γίνεται όπως ακριβώς και ο υπο¬ 
λογισμός των τόκων και σύμφωνα με τους προβλεπόμε- 
νους όρους της σχετικής σύμβασης πίστωσης και της εγ¬ 
γυητικής πράξης. Η απόδοση/πληρωμή των προμηθειών 
από κάθε Τράπεζα προς την ΤΕΜΠΜΕ ΑΕ γίνεται δύο φο¬ 
ρές το χρόνο και συγκεκριμένα εντός οκτώ (8) εργάσιμων 
ημερών μετά την 30η Ιουνίου και31η Δεκεμβρίου έκαστου 
έτους. Συχνότερη απόδοση/πληρωμή των προμηθειών εί¬ 
ναι επιτρεπτή». 

3. Οι περιπτώσεις 5 και 6, δηλαδή «-Να ενημερώνει γρή¬ 
γορα (εντός οκτώ ημερών) γιατυχόνπροβλήματα μη πλη¬ 
ρωμής των προμηθειών και ή δόσεων» και «Να ενημερώ¬ 
νει μέσα σε ένα μήνα για οποιοδήποτε συμβάν που έχει 
σχέση με ανωμαλία στη χρήση του δανείου, μη σεβασμό 
των συμβατικών υποχρεώσεων με πράξεις ή κινήσεις της 
ΜΕ που μπορούν να αλλάξουν την χρηματοοικονομική 
δομή της, για δικαστικές διαδικασίες εναντίοντης ΜΕ από 
τρίτους κ.λπ.». αντικαθίστανται σε μια περίπτωση ως ακο¬ 
λούθως: 

«Αφού αρχίσει η ισχύς της εγγύησης να ενημερώνει την 
ΤΕΜΠΜΕΑΕ στις περιπτώσεις ληξιπρόθεσμων απαιτήσε¬ 
ων, που αφορούν προμήθειες, τόκους ή χρεολύσια. Η 
ενημέρωση θα γίνεται με τη συμπλήρωση σαράντα πέντε 
(45) ημερών από την πρώτη ημέρα ληξιπροθεσμίας. Επί¬ 
σης να ενημερώνει την ΤΕΜΠΜΕ ΑΕ στις περιπτώσεις δι¬ 
καστικών ενεργειών εις βάρος των ενεχομένων από τρί¬ 
τους καθώς και για τροποποιήσεις που αφορούν στοιχεία 
της δανειζόμενης ΜΕ, όπως π.χ. επωνυμία και διεύθυνση, 
εφόσον όμως αυτές περιέρχονται σε γνώση της Τράπε¬ 
ζας». 

Παράγραφος 11: 

Η περίπτωση 5, δηλαδή «Στην περίπτωση που οι εξα¬ 
σφαλίσεις που έχει πάρει η τράπεζα δημιουργήσουν ει¬ 
σπράξεις.η ΤΕΜΠΜΕ ΑΕ θα καταβάλει το ποσοστό 

που έχει εγγυηθεί» καταργείται. 

Το εδάφιο 3 της περίπτωσης 6, αντικαθίσταται ως εξής: 
«Οι Τράπεζες δεν δύναται να ζητούν για το μη εγγυημένο 
από την ΤΕΜΠΜΕ ΑΕ ποσό του δανείου εμπράγματες 
εξασφαλίσεις (προσημείωση, υποθήκη) υψηλότερες του 
125% του ποσού αυτού». 

3. Ενότητα «VI. Ένσταση διζήσεως και κάλυψη τελικής 
ζημίας από την ΤΕΜΠΜΕ ΑΕ» 

Στη Παράγραφο 2: 

προστίθεται η κατηγορία 4 ως ακολούθως: «4) σε περί¬ 
πτωση νεοϊδρυόμενων επιχειρήσεων (υπό σύσταση ή 
ιδρυθεισών εντός του τελευταίου εξαμήνου από την υπο¬ 
βολή του αιτήματος για εγγυδοτούμενο δάνειο) εφόσον 
δεν διαθέτουν ακίνητη περιουσία κατά την χορήγηση του 
δανείου, σύμφωνα με την τελευταία φορολογική δήλωση 
(Ε9) και εφόσον δεν υπάρχει άλλη εμπράγματη ασφάλεια 
ή εκχώρηση απαίτησης που να καλύπτει έστω και τμήμα 
του δανείου, κατά την ημερομηνία χορήγησης του δανεί¬ 
ου» 

Παράγραφος 3,: 

Το εδάφιο 3, δηλαδή «Ως έναρξη ημερομη¬ 
νίας.επί 180 ημέρες», αντικαθίσταται ως εξής: 

«Για να υπολογιστεί η οφειλή της ΜΕ κατά την ημερομη¬ 
νία καταγγελίας της σύμβασης πρέπει να προσδιοριστεί και 

η ημερομηνία έναρξης μη εκπλήρωσης των υποχρεώσεων 
της ΜΕ. Ως τέτοια ορίζεται η ημερομηνία που είναι απαιτη¬ 
τή η εξόφληση οποιοσδήποτε δόσης, προμηθειών, τόκων ή 
τοκοχρεολυσίων, εφόσον δεν εξοφλείται ολοσχερώς εντός 
των επόμενων 180 ημερών και καταλήγει σε καταγγελία της 
σύμβασης δανείου, εκτός και αν η καταγγελία της σύμβα¬ 
σης γίνει σε βραχύτερο χρονικό διάστημα, σύμφωνα με τα 
προβλεπόμενα στην οικεία δανειακή σύμβαση». 

Παράγραφος 4: 

δηλαδή «Σύμφωνα με το ν. 3066/2002.μέχρι 18 

μήνες κατ’ ανώτατο όριο», αντικαθίσταται ως εξής: 

«α) όταν δεν ασκείται η ένσταση διζήσεως, το ποσό που 
καλύπτεται με την εγγύηση, σε περίπτωση κατάπτωσης 
αυτής, προκύπτει από το ποσό της οφειλής της ΜΕ κατά 
την ημερομηνία καταγγελίας της σύμβασης της πίστω¬ 
σης, μείον τυχόν εισπραχθέντα ποσά μέχρι την ημερομη¬ 
νία καταβολής του οφειλόμενου απότηνΤΕΜΠΜΕ ΑΕ πο¬ 
σού, επί το ποσοστό της εγγύησης της ΤΕΜΠΜΕ ΑΕ. 

β) όταν ασκείται η ένσταση διζήσεως, η ΤΕΜΠΜΕ ΑΕ κα¬ 
ταβάλλει προκαταβολή που αντιστοιχεί στο 20% της εγ¬ 
γύησής της, όπως αυτή υπολογίζεται κατά την ημέρα κα¬ 
ταγγελίας της σύμβασης Πίστωσης, με βάση την οφειλή 
της ΜΕ και το ποσοστό της εγγύησής της. 

Όταν ασκείται η ένσταση διζήσεως, το ποσό που καλύ¬ 
πτεται με την εγγύηση, σε περίπτωση κατάπτωσης αυτής, 
προκύπτει από: 

• την οφειλή της ΜΕ κατά την ημέρα καταγγελίας της 
σύμβασης της πίστωσης 

• πλέον τόκων μέχρι δεκαοκτώ (18) μήνες κατά ανώτα¬ 
το όριο, επί του ποσού που προκύπτει από την αφαίρεση 
της προκαταβολής της ΤΕΜΠΜΕ ΑΕ από την οφειλή της 
ΜΕ, κατά την ημέρα καταγγελίας της σύμβασης της πί¬ 
στωσης. 

• μείον τυχόν εισπραχθέντα ποσά, 

Το ποσό που προκύπτει, σύμφωνα με τα παραπάνω, 
πολλαπλασιάζεται επί το ποσοστό της εγγύησης της ΤΕ¬ 
ΜΠΜΕ ΑΕ. Από αυτό το ποσό αφαιρείται η καταβληθείσα 
προκαταβολή, για να υπολογιστεί το τελικό ποσό που θα 
καταβάλει η ΤΕΜΠΜΕ Α.Ε. στην Τράπεζα. 

Η ΤΕΜΠΜΕ ΑΕ καταβάλλει την παραπάνω προκαταβο¬ 
λή, εντός τριμήνου από την ημερομηνία παραλαβής από 
την Τράπεζα συστημένης επιστολής για την καταγγελία 
της σύμβασης Πίστωσης. 

Στις περιπτώσεις που α) δεν καταπέσει τελικώς η εγ¬ 
γύηση της ΤΕΜΠΜΕ ΑΕ, β) ανακληθεί η εγγύηση της ΤΕ¬ 
ΜΠΜΕ ΑΕ και γ) ρυθμιστεί η οφειλή της ΜΕ από την Τρά¬ 
πεζα, η καταβληθείσα προκαταβολή επιστρέφεται στην 
ΤΕΜΠΜΕ ΑΕ, εντός διμήνου, εντόκως από την ημέρα κα¬ 
ταβολής της έως την ημέρα επιστροφής της, με επιτόκιο 
ίσο με αυτό των μεσομακροπρόθεσμων ομολόγων του 
Ελληνικού Δημοσίου, της έκδοσης που προηγείται της 
ημερομηνίας επιστροφής της προκαταβολής». 

4. Ενότητα VII «ΤΙΜΟΛΟΓΙΑΚΗ ΠΟΛΙΤΙΚΗ ΚΑΙ 
ΠΟΣΟΣΤΟ ΚΑΛΥΨΗΣ ΤΟΥ ΔΑΝΕΙΟΥ» 

Η παράγραφος 2, δηλαδή «Ο Νόμος 3066/ 
2002.αναλαμβανομένου κινδύνου», αντικαθίστα¬ 

ται ως εξής: «Οι επιχειρήσεις γιατις οποίες εγγυάται η ΤΕ¬ 
ΜΠΜΕ ΑΕ καταβάλλουν σ’ αυτήν προμήθειες, το ύψος 
των οποίων καθορίζεται με βάση την τιμολογιακή πολιτι¬ 
κή της και εξαρτάται από το ύψος του αναλαμβανόμενου 
κινδύνου. Η προμήθεια για τις εγγυήσεις επί δανείων δεν 
μπορεί να υπολείπεται του ενάμισι τοις εκατό (1,5%) επί 
του αναλαμβανόμενου κινδύνου». 


ΚΕΦΑΛΑΙΟ «ΤΕΜΠΜΕ ΑΕ, ΚΑΝΟΝΙΣΜΟΣ ΛΕΙΤΟΥΡ¬ 
ΓΙΑΣ» 

Ενότητα II ΟΡΓΑΝΩΤΙΚΗ ΔΟΜΗ ΤΗΣ ΤΕΜΕΜΕ ΑΕ 

11.2. Οργανόγραμμα ΤΕΜΠΜΕ ΑΕ 

Το τρίτο εδάφιο, δηλαδή «Με απόφαση του Δ.Σ. μπο¬ 
ρούν να ανατεθούν στον Πρόεδρο ή σε άλλα μέλη του 
Δ.Σ. ορισμένες από τις εξουσίες αυτές», αντικαθίσταται 
ως εξής: 

«Με απόφαση του Δ.Σ. μπορούν να ανατεθούν στον 
Πρόεδρο, στον Γ ενικό Διευθυντή ή σε άλλα μέλη του Δ.Σ. 
ορισμένες από τις εξουσίες αυτές.» 

Κατά τα λοιπά ισχύουν οι διατάξεις της ΚΥΑ 12882/867/ 
31.7.2003. 

Η ισχύς της παρούσας απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθ. οικ. 9534/1069 (2) 

Καθορισμός αποζημίωσης της Ομάδας Εργασίας για τα 
ειδικά θέματα ΜΜΕ, του Επιχειρησιακού Προγράμμα¬ 
τος Ανταγωνιστικότητας (Ε.Π.ΑΝ.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν.1558/1985 (ΦΕΚ. 137/Α/1985) «Κυβέρνηση και 
Κυβερνητικά όργανα», όπως αυτός συμπληρώθηκε με το 
άρθρο 27 του ν. 2081/1992 (ΦΕΚ 154 Α) και τροποποιήθη¬ 
κε με το άρθρο 1 παρ. 2α του ν. 2469/1997 (ΦΕΚ 38 Α'). 

2. Τις διατάξεις των π.δ. 229/1986 (ΦΕΚ 96/Α/ 
16.7.1986), π.δ. 396/1989 (ΦΕΚ 172/Α/16.6.1989) και π.δ. 
189/95 (ΦΕΚ 99/Α/1995) «Οργανισμός της ΓΓΒ», του άρ¬ 
θρου 21 του ν. 2367/95 (ΦΕΚ 261/Α/1995) «Σύσταση της 
Δ/νσης ΜΜΕτης Γ.Γ.Β.», και της Υ.Α. 3584/5.3.1996 (ΦΕΚ 
147/Β/12.3.1996) «Διάρθρωση, Αρμοδιότητες και κατανο¬ 
μή προσωπικού της Δ/νσης ΜΜΕ της ΓΓΒ». 

3. Το π.δ. 27/1.2.96 (ΦΕΚ 19/Α) «Συγχώνευση Υπουργεί¬ 
ων Τουρισμού, Βιομηχανίας, Ενέργειας και Τεχνολογίας, 
και Εμπορίου στο Υπουργείο Ανάπτυξης». 

4. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

5. Τοπ.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.2004). 

6. Την υπ’ αριθμ. Οικ. 614/5.4.2004 Κοινή Απόφαση του 
Πρωθυπουργού και 

του Υπουργού Ανάπτυξης σχετικά με «Διορισμό του Γ ε¬ 
νικού Γραμματέα στη Γενική Γραμματεία Βιομηχανίας 
του Υπουργείου Ανάπτυξης» (ΦΕΚ 106/1713.4.2004). 

7. Την υπ’ αριθμ. 7154/655Β/5.5.2004 Απόφαση του 
Υπουργού Ανάπτυξης «Μεταβίβαση στο Γενικό Γραμ¬ 
ματέα Βιομηχανίας, στους Γενικούς Διευθυντές, στους 
Διευθυντές και λοιπούς Προϊσταμένους Υπηρεσιακών 
Μονάδων της Γενικής Γραμματείας Βιομηχανίας (ΓΓΒ) 
του Υπουργείου Ανάπτυξης, του δικαιώματος να υπογρά¬ 
φουν «Με εντολή Υπουργού». 

8. Το άρθρο 17 του ν. 3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ και 

ΟΤΑ, μόνιμων στελεχών των Ενόπλων Δυνάμεων και αντί¬ 
στοιχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες σαφείς διατάξεις» (ΦΕΚ 
297/Α/23.12.2003). 

9. Το άρθρο 40 του ν. 849/1978 (ΦΕΚ 232/Α/78), όπως 
τροποποιήθηκε με το άρθρο 8 του ν. 2129/1993 (ΦΕΚ 
57/Α/1993). 

10. Το άρθρο 7 παρ. 4του ν. 2244/1994 «Ρύθμιση θεμά¬ 
των ηλεκτροπαραγωγής από ανανεώσιμες πηγές ενέρ¬ 
γειας και από συμβατικά καύσιμα και άλλες διατάξεις» 
(ΦΕΚ 168/Α/1994), όπως αντικαταστάθηκε με το άρθρο 
17 παρ. 2 του ν. 2308/1995 (ΦΕΚ 114/Α/1995). 

11. Τον ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251/Α), όπως τροποποιήθηκε με το ν. 
3193/2003 «Κανόνεςτιμολόγησης, ρυθμίσεις Φ.Π.Α. ηλε¬ 
κτρονικών υπηρεσιών και άλλες διατάξεις», και ειδικότε¬ 
ρα τις διατάξεις του άρθρου 17, παρ. 2 (ΦΕΚ 266/Α/ 
20.11.2003). 

12. Την υπ’ αριθμ. Θ (2001) - 550/14.3.2001 απόφαση 
της Επιτροπής της Ευρωπαϊκής Ένωσης για την έγκριση 
του Επιχειρησιακού Προγράμματος «Ανταγωνιστικότη¬ 
τα» και ειδικότερα τις διατάξεις εφαρμογής Κεφ. 4. 

13. Το π.δ. 4/2002 «Εκτέλεση ενεργειών Τεχνικής Βοή¬ 
θειας - στήριξης και διαχείριση των αντίστοιχων πόρων» 
(ΦΕΚ 3/Α/14.1.2002). 

14. Την υπ’ αριθμ. 194211/ΔΕ10188/2.9.2002 απόφαση 
του Υπουργού Οικονομίας και Οικονομικών με την οποία 
εγκρίνεται η ένταξη στο ΠΔΕ της ΣΑΕ 27/3 με κωδικό 2002 
ΣΕ 02730020 με τίτλο «Β' υποπρόγραμμα ενεργειών Τε¬ 
χνικής Βοήθειας Στήριξης χρηματοδοτούμενων από αμι¬ 
γείς εθνικούς πόρους». 

15. Την υπ’ αριθμ. 172354/ ΕΥΣ 1640/30.5.2002 απόφα¬ 
σης έγκρισης του ετήσιου προγράμματος ενεργειών Τε¬ 
χνικής Βοήθειας όπως τροποποιήθηκε με τις 194285/ ΕΥΣ 
3977/3635/4.2.2002 και 215722/ ΕΥΣ 5320/25.11.2002 
αποφάσεις. 

16. Την υπ’ αριθμ. πρ.: 3260/16.7.2002 Απόφαση του 
Υπουργού Ανάπτυξης με την οποία μεταβιβάσθηκε η αρμο¬ 
διότητα ανάθεσης ενεργειών Τεχνικής Βοήθειας στη ΓΓΒ. 

17. Την απόφαση με αρ. πρ.: 7304/195/15.4.2003 «Ανά¬ 
θεση της εκτέλεσης και παρακολούθησης των ενεργειών 
των μέτρων 9.1 τεχνική βοήθεια (ΕΤΠΑ) και 9.2 Τεχνική 
Βοήθεια (ΕΚΤ) του ΕΠΑΝ καθώς και της Εθνικής Τεχνικής 
Βοήθειας» στο ΑΓΔΚΠ της ΓΓΒ. 

18. Την υπ’ αριθμ. Α.Π.Οικ.: 19338/1245/13.10.2004 
Απόφαση «Συγκρότηση Ομάδας Εργασίας για Ειδικά Θέ¬ 
ματα ΜΜΕ», του ΕΠΑΝ. 

19. Την υπ’ αριθμ.ΟΙΚ.4623/732/7.3.2005 απόφαση 
«Επανασύσταση της Ομάδας Εργασίας για Ειδικά Θέμα¬ 
τα ΜΜΕ» (ΦΕΚ 339/Β/16/3/2005). 

20. Τα Πρακτικά των Συνεδριάσεων της Ομάδας Εργα¬ 
σίας, η οποία εργάστηκε κατά τους μήνες Οκτώβριο 2004 
έως και Δεκέμβριο 2004. 

21. Το γεγονός ότι από την παρούσα απόφαση θα προ- 
κληθεί δαπάνη σε βάρος του ειδικού λογαριασμού με κω¬ 
δικό 2002 ΣΕ 02730020. 

22. Το γεγονός ότι η Ομάδα Εργασίας είχε ως έργο την 
εξέταση της δυνατότητας στήριξης της εξαγωγικής προ¬ 
σπάθειας των ΜΜΕ κυρίως σε τρίτες χώρες μέσω των ει¬ 
δικών προγραμμάτων ή άλλων μέτρων πολιτικής καθώς 
και η διερεύνηση των καθεστώτων εισαγωγών (ειδικά κα¬ 
θεστώτα εισαγωγής, τεχνικά εμπόδια, ποσοστώσεις, κλπ) 


και η διατύπωση προτάσεων βελτίωσης των υφισταμένων 
καθεστώτων προς όφελος των εγχώριων ΜΜΕ στα πλαί¬ 
σια των Μέτρων 1.4. και 2.7. του ΕΠΑΝ. Θα ληφθεί μέρι¬ 
μνα ώστε στο παραπάνω έργο να συμπεριληφθεί και η 
εξέταση ειδικών Υποκλάδων των ΜΜΕ που αντιμετωπί- 
ζουνπροβλήματα, όπως Κλωστοϋφαντουργία, δέρμα, έν¬ 
δυση - υπόδηση, ξύλο κλπ στα πλαίσια της επίσπευσης 
της υλοποίησης και απορροφητικότητας του Γ Κ.Π.Σ. 
(2000-2006), αποφασίζουμε: 

1. Εγκρίνουμε την καταβολή αμοιβής του προέδρου, 
των μελών και της γραμματείας της Ομάδας Εργασίας για 
τα ειδικά θέματα ΜΜΕ, του Επιχειρησιακού Προγράμμα¬ 
τος Ανταγωνιστικότητας (Ε.Π.ΑΝ.), η οποία συστάθηκε με 
την Α. Π .Οικ.: 19338/1245/13.10.2004 Απόφαση «Συγκρό¬ 
τηση Ομάδας Εργασίας για Ειδικά Θέματα ΜΜΕ», ως 
εξής: 

Π0Σ0ΑΝΑ 


Α/Α ΟΝΟΜΑΤΕΠΩΝΥΜΟ ΣΥΝΕΔΡΙΑΣΕΙΣ ΣΥΝΕΔΡΙΑΣΗ ΠΟΣΟ 





(ΕΥΡΩ) 

(ΕΥΡΩ) 

1 

Τσούκας Γεώργιος, Πρόεδρος 

18 

41,3 

743,4 

2 

Βλαχούλης Κωνσταντίνος, Μέλος 

18 

41,3 

743,4 

3 

Καλλωνιάτης Κωνσταντίνος, Μέλος 

18 

41,3 

743,4 

4 

Καλατζης Ανδρέας, Μέλος 

18 

41,3 

743,4 

5 

Καραμπίνης Μελέτιος, Μέλος 

18 

41,3 

743,4 

6 

Περογιαννάκη Ελευθερία, Γραμματεία 

18 

41,3 

743,4 


2. Η δαπάνη που προκαλείται από την παρούσα απόφα¬ 
ση, ανέρχεται στο ποσό των 4.460,4 Ευρώ και θα καλυ¬ 
φθεί από τον προϋπολογισμό της Εθνικής Τεχνικής Βοή¬ 
θειας, ο οποίος έχει ενταχθεί στη ΣΑΕ 027/3 με κωδικό 
2002 ΣΕ 02730020 και με τίτλο «Β' Υποπρόγραμμα Ενερ¬ 
γειών Τεχνικής Βοήθειας - Στήριξης χρηματοδοτούμενων 
αποκλειστικά από εθνικούς πόρους». 

3. Η παροχή των υπηρεσιών (συνεδριάσεων) της Ομά¬ 
δας Εργασίας έχει γίνει εκτός ωραρίου εργασίας για το 
χρονικό διάστημα από 13.10.2004 έως και 31.12.2004. 

4. Η ανωτέρω αποζημίωση υπόκειται στους περιορι¬ 
σμούς του άρθρου 17 του ν. 3205/2003 (ΦΕΚ 297/Α/ 
23.12.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2005 

Με εντολή Υπουργού 
Ο Γ ενικός Γ ραμματέας Βιομηχανίας 
ΣΠΥΡΙΔΩΝ ΠΑΠΑΔΟΠΟΥΛΟΣ 

-♦- 

Αριθ. Φ83/619/8639 (3) 

Σύσταση - Συγκρότηση και ορισμός μελών Επιτροπής 
αξιολόγησης και γνωμοδότησης για την ανάθεση νέων 
παρόμοιων υπηρεσιών του Συμβούλου Τεχνικής Υπο¬ 
στήριξης του Τομέα Ενέργειας και Φυσικού Πλούτου 
του Υπ. Ανάπτυξης για την υλοποίηση του Μέτρου 6.5 
καιτωνΔράσεων7.1.1 και7.3.7του ΕΠΑΝ ΚΠΣIII2000- 
2006 και την αντίστοιχη επέκταση της από 23.5.2003 
σύμβασης, με τη διαδικασία της διαπραγμάτευσης 
χωρίς προκήρυξη. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (άρθρο 18, παρ. 18 (ΦΕΚ 
107/Α/30.5.1997). 

2. Το π.δ. 381/1989 (ΦΕΚ 168Α) «Οργανισμός του 
Υπουργείου Βιομηχανίας, Ενέργειας, Έρευνας και Τε¬ 
χνολογίας», όπως τροποποιήθηκε με το π.δ.191/1996 
(ΦΕΚ 154 Α'/10 . 6 . 1996). 

3. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

4. Τον. 2860/2000 (ΦΕΚΑ251/14.11.2000) «Διαχείριση, 
παρακολούθηση και έλεγχος του ΚΠΣ και άλλες διατά¬ 
ξεις». 

5. Το π.δ. 4/2002 «Εκτέλεση ενεργειών τεχνικής βοήθει¬ 
ας - στήριξης και διαχείρισης των αντίστοιχων πόρων» 
(ΦΕΚ Α'3/2002). 

6. Το άρθρο 2 παρ. 2 και το άρθρο 5 του π.δ. 327/1995 
«Όροι και διαδικασίες για την ανάθεση της εκτέλεσης και 
τη χρηματοδότηση έργων, μελετών και υπηρεσιών, που 
προβλέπονται σε προγράμματα του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 176/ 
28.8.1995). 

7. Τοπ.δ. 346/1998 «Προσαρμογήτης Ελληνικής Νομο¬ 
θεσίας για τις δημόσιες συμβάσεις υπηρεσιών προς τις 
διατάξεις της Οδηγίας 92/50/ΕΟΚ του Συμβουλίου της 
18ης Ιουλίου 1992» (ΦΕΚ Α' 230/12.10.1998). 

8. Την απόφαση της Ε.Ε.Ο (2001) 550/14.3.2001 με την 
οποία εγκρίθηκε το Επιχειρησιακό Πρόγραμμα Ανταγωνι¬ 
στικότητας (ΕΠΑΝ) στο πλαίσιο του Γ' ΚΠΣ. 

9. Το ν. 2244/94 άρθρο 7 παρ. 4β (ΦΕΚ 168 Α') όπως τρο¬ 
ποποιήθηκε με το ν. 2308/95 άρθρο 17 παρ. 2β (ΦΕΚ 114 Α). 

10. Το άρθρο 17 του ν. 3205/2003 «Μισθολογικά λει¬ 
τουργών, υπαλλήλων του Δημοσίου, Ν.Π.Π.Δ. και Ο.Τ.Α., 
μονίμων στελεχών των ενόπλων δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις» (ΦΕΚ 
Α'297/23.12.2003). 

11. Την με α.π. Φ83/3588/231/3.3.2003 απόφαση του 
Υπουργού Ανάπτυξης για την κατακύρωση του διαγωνι¬ 
σμού επιλογής του Συμβούλου Τεχνικής Υποστήριξης 
των δράσεων του ΕΠΑΝ, αρμοδιότητας των Υπηρεσιών 
Ενέργειας και Φυσικών Πόρων του Γ ΚΠΣ 2000 - 2006. 

12. Την από 23.5.2003 υπογραφείσα Σύμβαση Συμβού- 
λουΤεχνικής Υποστήριξης των δράσεωντου ΕΠΑΝ μετα¬ 
ξύ του Υπουργού Ανάπτυξης και της ένωσης εταιρειών 
ΡΙΑΝΕΤ ΕΒΝ3Τ & ΥΟΙΙΝΟ ΑΕ, ΑΣΠΡΟΦΟΣ ΤΕΧΝΙΚΗ 
ΕΤΑΙΡΙΑ ΑΕ & ΕΠΙΣΕΥ - ΕΜ Π και ειδικότερα τα άρθρο 7 & 
8 αυτής. 

13. Την υπ’ αριθμ. Φ83/9218/496/30.5.2005 απόφαση 
του Υπουργού Ανάπτυξης με θέμα «Συγκρότηση Επιτρο¬ 
πής Παρακολούθησης και Παραλαβής του έργου του 
Συμβούλου Τεχνικής Υποστήριξης των Υπηρεσιών Ενέρ¬ 
γειας του Υπουργείου Ανάπτυξης, στο πλαίσιο του ΕΠΑΝ, 
Γ'ΚΠΣ 2000-2006» (όπως τροποποιήθηκε με την υπ’ αριθ. 
Φ83/6473/425/8.4.2005 απόφαση). 

14. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζει: 

1. Συστήνεται Επιτροπή αξιολόγησης και γνωμοδότη¬ 
σης για την ανάθεση νέων παρόμοιων υπηρεσιών του 
Συμβούλου Τεχνικής Υποστήριξης του Τομέα Ενέργειας 
και Φυσικού Πλούτου του Υπ. Ανάπτυξης για την υλοποί¬ 
ηση του Μέτρου 6.5 και των Δράσεων 7.1.1 και 7.3.7 του 
ΕΠΑΝ ΚΠΣ III2000-2006 και την αντίστοιχη επέκταση της 
από 23.5.2003 σύμβασης, με τη διαδικασία της διαπραγ¬ 
μάτευσης χωρίς προκήρυξη. 


2. Συγκροτείται η παραπάνω Επιτροπή και ορίζονται τα 
μέλη της ως εξής: 

α. Πανέτα Μαρία, Δ/ντής της Διεύθυνσης Οικονομικής 
του ΥΠΑΝ, ως Πρόεδρος. 

β. Γεωργαλάς Λουκάς, Τ μηματάρχηςτου Αυτοτελούς Τ ρή¬ 
ματος Διαχ/σης Προγραμμάτων ΕΕτου ΥΠΑΝ, ως μέλος. 

γ. ΚολέρηςΔημήτριος, ΤμηματάρχηςτηςΔ/νσης Λατομεί¬ 
ων, Μαρμάρων και Αδρανών Υλικών του ΥΠΑΝ, ως μέλος. 

δ. Τσαγκαράκου Ολυμπία, Δ/ντής της Διεύθυνσης 
Εγκαταστάσεων Πετρελαιοειδών του ΥΠΑΝ, ως μέλος. 

ε. Σπυρόπουλος Νικόλαος, Τμηματάρχης της Δ/νσης 
Ανανεώσιμων Πηγών και Εξοικονόμησης Ενέργειας του 
ΥΠΑΝ, ως μέλος. 

Γραμματειακή υποστήριξη θα παρέχεται από την κα 
Ελευθερία Οικονομοπούλου, υπάλληλο του ΕΑΑ, απο¬ 
σπασμένη στο ΥΠΑΝ. 

3. Έργο της Επιτροπής είναι η αξιολόγηση και γνωμο¬ 
δότηση ως προς την ανάθεση νέων παρόμοιων υπηρε¬ 
σιών του Συμβούλου Τεχνικής Υποστήριξης του Τομέα 
Ενέργειας και Φυσικού Πλούτου του Υπ. Ανάπτυξης για 
την υλοποίηση του Μέτρου 6.5 και των Δράσεων 7.1.1 και 
7.3.7 του ΕΠΑΝ ΚΠΣ III 2000-2006 και την αντίστοιχη επέ¬ 
κταση της από 23.5.2003 σύμβασης, με τη διαδικασία της 
διαπραγμάτευσης χωρίς προκήρυξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 14887 (4) 

Ανακατανομή εικοσαριών (23) οργανικών θέσεων δικα¬ 
στικών υπαλλήλων του Ελεγκτικού Συνεδρίου της κα¬ 
τηγορίας ΔΕ. 


Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 


Έχοντας υπόψη: 

1) τις διατάξεις: 

α) Των παρ. 10 και 11 του αρ. 8 του ν. 1653/1986 
(Φ. 173/8.11.1986 τ. Α') 
β) Του π.δ. 774/1980 (Φ. 189/1980 τ.Α'). 
γ) Την 56568/28.5.2004 (Φ.842/8.6.2004 τ.Β') απόφαση 
του Υπουργού Δικαιοσύνης. 

δ) Την 5425/14.3.2001 (Φ.320/27.3.2001 τ.Α') απόφαση 
του Υπουργού Δικαιοσύνης. 

ε) Την ΦΓ8/13847/25.4.2005 απόφαση της Ολομέλειας 
του Ελεγκτικού Συνεδρίου. 

2) τις υφιστάμενες υπηρεσιακές ανάγκες, αποφασίζουμε: 
Ανακατανέμουμε εικοσιτρείς (23) από τις υφιστάμενες 

οργανικές θέσεις δικαστικών υπαλλήλων του Ελεγκτικού 
Συνεδρίου κατηγορίας ΔΕ ως εξής: 

α) Μειώνουμε τις οργανικές θέσεις δικαστικών υπαλλή¬ 
λων ΔΕ κατηγορίας της Υπηρεσίας Επιτρόπου στη Γραμ- 
ματεία κατά εννέα (9) 
της 1ης Υπηρεσίας Επιτρόπου 
της 9ης Υπηρεσίας Επιτρόπου 
της 11ης Υπηρεσίας Επιτρόπου 
της 12ης Υπηρεσίας Επιτρόπου 
της 13ης Υπηρεσίας Επιτρόπου 
ήτοι σύνολο 


κατά δυο (2) 
κατά μια (1) 
κατά τρεις (3) 
κατά τέσσερις (4) 
κατά τέσσερις (4) 
είκοσι τρεις (23) 

β) Αυξάνουμε τις οργανικές θέσεις δικαστικών υπαλλή¬ 
λων ΔΕ κατηγορίας, ανά μια (1), στις εξής Υπηρεσίες Επι- 
τρόπωντου Ελεγκτικού Συνεδρίου: στα Υπουργεία Αγρο¬ 
τικής Ανάπτυξης, Ανάπτυξης (πρώην Βιομηχανίας), Ανά¬ 
πτυξης (πρώην Εμπορίου), Απασχόλησης, Δημόσιας 
Τάξης, Δικαιοσύνης, Εθνικής Άμυνας, Εθνικής Οικονο¬ 
μίας, Εμπορικής Ναυτιλίας, Εξωτερικών, Εσωτερικών Δη¬ 
μόσιας Διοίκησης και Αποκέντρωσης, Μεταφορών, Οικο¬ 
νομικών, Περιβάλλοντος Χωροταξίας και Δημοσίων Έρ¬ 
γων, Πολιτισμού και Υγείας και στη Βουλή, στον ΕΟΤ, στο 
ΙΚΑ, στον ΟΑΕΔ, στον ΟΠΕΚΕΠΕ, στο Πανεπιστήμιο Αθη¬ 
νών και στο Πανεπιστήμιο Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2005 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 

-♦- 

Αριθ. 215 (5) 

Έγκριση της απασχόλησης προσωπικού κατά τις εξαιρέ¬ 
σιμες ημέρες και νυκτερινές ώρες εργασίμων και νυ¬ 
κτερινών ημερών του νομικού προσώπου «Αθλητικού 
Οργανισμού Δήμου Νέας Φιλ/φειας» προς συμπλήρω¬ 
ση του εβδομαδιαίου υποχρεωτικού ωραρίου ή καθ’ 
υπέρβαση αυτού, για το 2005 

Ο ΠΡΟΕΔΡΟΣ ΑΘΛΗΤΙΚΟΥ ΟΡΓΑΝΙΣΜΟΥ 
ΔΗΜΟΥ ΝΕΑΣ ΦΙΛ/ΦΕΙΑΣ 
(Απόφαση 11/2005) 

Έχοντας υπόψη: 

1. Τις διατάξεις του άρθρου 89 του ν. 1188/1981 όπως 
αντικαταστάθηκαν με τις διατάξεις του άρθρου 8 του ν. 
2307/1995. 

2. Την με αριθμ. 178/2004 απόφαση του Δημάρχου με 
θέμα Ορισμός Προέδρου και συγκρότηση του Δ.Σ. του 
Ν.Π.Δ.Δ. «Αθλητικός Οργανισμός Δήμου Νέας Φιλ/φει- 
ας>> · 

3. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ.Α') που αφορούν στην υπερωριακή ερ¬ 
γασία (παραγρ. 1) και σύμφωνα με τις οποίες α) οι ώρες 
απογευματινής υπερωριακής εργασίας δεν μπορεί να 
υπερβαίνουν τις εξήντα (60) ώρες ανά υπάλληλο μηνιαί- 
ως και β) επιτρέπεται η καθιέρωση υπερωριακής εργα¬ 
σίας με αμοιβή κατά τις Κυριακές και εξαιρέσιμες ημέρες 
ή κατά τις νυκτερινές ώρες είτε προς συμπλήρωση της 
υποχρεωτικής εβδομαδιαίας είτε καθ’ υπέρβαση αυτής, 
σε υπαλλήλους που ανήκουν σε υπηρεσίες που λειτουρ¬ 
γούν σε 12ωρη ή 24ωρη βάση μέχρι 16ώρες μηνιαίως ανά 
υπάλληλο, κ.λπ. 

4. Την με αριθμό πρωτ. οικ. 2/7093/0022/5.2.2004 κοινή 
υπουργική απόφαση «Επέκταση των δ/ξεωντου ν. 3205/ 
2003 στο προσωπικό με σχέση εργασίας ιδιωτικού δικαί¬ 
ου, που απασχολείται στο Δημόσιο» Ν.Π.Δ.Δ. και ΟΤΑ 
(ΦΕΚ 15/Β/5.2.2004). 

5. Τον ΟΈ. Υ. του «Αθλητικού Οργανισμού Δήμου Νέας 
Φιλ/φειας», όπως ισχύει σήμερα (ΦΕΚ 1554/22.10.2003). 

6. Την υπ’ αριθμ. 12/2005 απόφαση του Δ.Σ. του 
Ν.Π.Δ.Δ. «Α.Ο.Δ.Ν.Φ.» περί έγκρισης της καθιέρωσηςτης 
απασχόλησης του προσωπικού κατά τις εξαιρέσιμες ημέ¬ 
ρες προς συμπλήρωση του εβδομαδιαίου υποχρεωτικού 
ωραρίου ή καθ’ υπέρβαση αυτού. Την ανάγκη να λειτουρ¬ 


γούν οι αθλητικές εγκαταστάσεις του Α.Ο.Δ.Ν.Φ. και μετά 
την 22η ώρα, επειδή τελούνται αγώνες εθνικών πρωτα¬ 
θλημάτων μπάσκετ - Βόλεϊ και Χάντ-μπωλ στα οποία με¬ 
τέχουν ομάδες του Δήμου Νέας Φιλ/φειας (ΙΩΝΙΚΟΣ, 
Α.Ε.Κ.) καθώς και προπονήσεις ομάδων Α1 και Α2 Εθνικής 
κατηγορίας. 

7. Το γεγονός ότι υπάρχει πίστωση στον προϋπολογι¬ 
σμό του οικ. έτους 2005 στους σχετικούς κωδικούς για 
την καταβολή υπερωριών και αμοιβών εξαιρέσιμων ημε¬ 
ρών και νυκτερινών ωρών 

ΑΓΙΑ ΤΟ ΜΟΝΙΜΟ ΠΡΟΣΩΠΙΚΟ 

ΑΡΙΘ. ΠΡΟΣΩΠΙΚΟΥ 1 ΚΑ. 1 ΠΡ0ΒΛΕΠ0ΜΕΝΗ ΔΑΠΑΝΗ 

4 10 . 6012.003 7000 € 

Β ΑΟΡΙΣΤΟΥΧΡΟΝΟΥ 

ΑΡΙΘ. ΠΡΟΣΩΠΙΚΟΥ Κ.Α. ΠΡ0ΒΛΕΠ0ΜΕΝΗ ΔΑΠΑΝΗ 

1 10 . 6022.002 4500 € 

Αποφασίζουμε: 

Εγκρίνουμε την απασχόληση του προσωπικού του 
Αθλητικού Οργανισμού Δήμου Νέας Φιλ/φειας (5 άτομα) 
κατά τις εξαιρέσιμες ημέρες και νυκτερινές ώρες εργασί¬ 
μων και εξαιρέσιμων ημερών, προς συμπλήρωση του 
εβδομαδιαίου υποχρεωτικού ωραρίου ή καθ’ υπέρβαση 
αυτού, επειδή οι αθλητικές εγκαταστάσεις του 
Α.Ο.Δ.Ν.Φ. και κυρίως το κλειστό Δημοτικό Γυμναστήριο 
Αθλοπαιδιών, λειτουργούν όλες τις ημέρες του μήνα πά¬ 
νω από 12 ώρες την ημέρα, ως εξής: 

Α) ΓΙΑ ΕΡΓΑΣΙΑ ΕΞΑΙΡΕΣΙΜΩΝ ΗΜΕΡΩΝ ΚΑΙ ΝΥΚΤΕΡΙ¬ 
ΝΩΝ ΩΡΩΝ ΕΡΓΑΣΙΜΩΝ ΚΑΙ ΕΞΑΙΡΕΣΙΜΩΝ ΗΜΕΡΩΝ 
ΠΡΟΣ ΣΥΜΠΛΗΡΩΣΗ ΕΒΔΟΜΑΔΙΑΙΟΥ ΥΠΟΧΡΕΩΤΙΚΟΥ 
ΩΡΑΡΙΟΥ. 

Άτομα:5 

Β) ΚΑΘ’ ΥΠΕΡΒΑΣΗ ΤΟΥ ΕΒΔΟΜΑΔΙΑΙΟΥ ΩΡΑΡΙΟΥ 

ΑΤΟΜΑ ΩΡΕΣ ΧΡΟΝΙΚΟ ΔΙΑΣΤΗΜΑ ΠΡΟΒΑ. ΔΑΠΑΝΗ 

5 16 Έκαστος έως 31.12.2005,11.500 € 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Φιλαδέλφεια, 6 Μάίου 2005 

Ο Πρόεδρος 
ΣΤΕΦΑΝΟΣ ΓΑΤΣΟΥΛΗΣ 

- ♦ - 

Αριθ. 07/ΔΤΑ/1215 (6) 

Τροποποίηση του Οργανισμού Εσωτερικής Υπηρεσίας 
του Δήμου Σπετσών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α/1998) «Δι¬ 
οίκηση, Οργάνωση, Στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις», σε συνδυασμό με αυτές του ν. 2539/1997 «Συ¬ 
γκρότηση της πρωτοβάθμιας Τοπικής Αυτοδιοίκησης 
(ΦΕΚ 244/Α/4.12.1997)». 

2. Τις διατάξεις του ν. 1586/1986. 

3. Τις διατάξεις των π.δ. 37Α/1987 και 22/1990. 

4. Τις διατάξεις του άρθρου 12 του ν. 1188/1981, όπως 
συμπληρώθηκαν με το άρθρο 26 του ν. 1832/1982 και 
αντικαταστάθηκαν με την παρ. 5 του άρθρου 8 τουν. 
2307/1995. 

5. Τις διατάξεις των Νόμων: α) ν. 2130/94, β) ν. 2190/94 
γ) ν. 2218/1994. 

6. ΤηνΔΙΚΠ-Ρ/Φ2/3210/1.4.1986 εγκύκλιο του Υπ, Προ¬ 
εδρίας της Κυβερνήσεως και Γ εν. Διαταγή 59 αριθμ. 
53560/6.8.86 Υπ. Εσωτερικών. 

7. Την οικ. 16978/12.11.2003 (ΦΕΚ 1693 τ. Β') απόφαση 
του Γ ενικού Γ ραμματέα Περιφέρειας «Μεταβίβαση αρμο¬ 
διοτήτων με εντολή Γενικού Γ ραμματέα στο Γ ενικό διευ¬ 
θυντή Περιφέρειας». 

8. Την 07/ΔΤΑ/5016/18.6.2004 απόφασή μας «περί τρο¬ 
ποποίησης Ο.Ε.Υ. του Δήμου Σπετσών». 

9. Την σύμφωνη γνωμοδότηση του Υπηρεσιακού Συμ¬ 
βουλίου προσωπικού ΟΤΑ Ν. Πειραιά που διατυπώθηκε 
στο 10/2004 (θέμα 12ο) πρακτικό του, αποφασίζουμε: 

Εγκρίνουμε την τροποποίηση του Ο.Ε.Υ. του Δήμου 
Σπετσών ως προς το άρθρο 3: 

ΜΟΝΙΜΟ ΠΡΟΣΩΠΙΚΟ 

Προστίθεται μία (1) θέση ΔΕΙ Διοικητικού στο εξής θα εί¬ 
ναι κλάδος ΔΕΙ Διοικητικού επτά (7) θέσεις με βαθμό Δ-Α. 
ΣΤΟ ΤΕΧΝIΚΟ Π ΡΟΣΩΠIΚΟ 

Κατηγορία ΤΕ Μηχανικών γίνεται διόρθωση στον κλάδο 
από το εσφαλμένο ΤΕ4 Μηχανικών στο ορθό ΤΕ3 Μηχανι¬ 
κών. Μία θέση με βαθμό Δ-Α. 

Με την παρούσα τροποποίηση δεν προκαλείται δαπάνη 
σε βάρος του προϋπολογισμού του Δήμου, ούτε αύξηση 
προσωπικού, καθώς η επιπλέον θέση στον κλάδο ΔΕΙ 
Διοικητικού θα καλυφθεί με εσωτερική μετάταξη. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Πειραιάς, 9 Μαΐου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 3950 (7) 

Πενταετής απαγόρευση κυνηγίου στη θέση «Παλιο- 
δερλί - Φαρσάλων» περιοχής Δασαρχείου Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του ν.δ. 86/1969, 
που προστέθηκε με το άρθρο 7 παρ. 3του ν. 177/1975 «περί 
αντικαταστάσεως και συμπληρώσεως διατάξεων τινών του 
Νομοθετικού Διατάγματος 86/1969 περί Δασικού Κώδικος». 

2. Τις διατάξεις της αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του ν. 2218/1994 (ΦΕΚ 90/Α/13.6.1994) 
Ίδρυση Νομαρχιακής Αυτοδιοίκησης - τροποποίηση δια¬ 
τάξεων για την πρωτοβάθμια Αυτοδιοίκηση και την Περι¬ 
φέρεια και άλλες διατάξεις». 

5. Τις διατάξεις του ν. 2240/1994 «συμπλήρωση διατάξε¬ 
ων για τη Νομαρχιακή Αυτοδιοίκηση και άλλες διατάξεις». 

6. Το άρθρο 29 του ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
ν. 2081/92 (Ε.τ.Κ.Α. 154/10.9.1992). 


7. Την 1860/23.5.2001 (ΦΕΚ 421/τ. Β'/12.4.2001) από¬ 
φαση του Γ.Γ. Περιφέρειας Θεσσαλίας με την οποία εξου¬ 
σιοδοτεί τους Προϊσταμένους των Δασαρχείων να υπο¬ 
γράφουν με εντολή του. 

8. Την ανάγκη προστασίας και αύξησης του θηραματι- 
κού πλούτου στην περιοχή Φαρσάλων, αποφασίζουμε: 

Απαγορεύουμε το κυνήγι όλων των θηραμάτων στη θέ¬ 
ση «Παλιοδερλί» του Δημοτικού Διαμερίσματος Σκοπιάς 
του Δήμου Ναρθακίου, επαρχίας Φαρσάλων και σε έκτα¬ 
ση 11.600 στρέμματα από 1.8.2005 μέχρι 31.7.2010. 

Η ως άνω έκταση οριοθετείται ως κάτωθι: Ανατολικά:με 
ρεύμα Φραγγόρευμα Δυτικά και Βόρεια: με τον Ενιππέα 
ποταμό Νότια: με δασικό δρόμο Σκοπιάς - θέσης Γιούρτα. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η τήρηση της παρούσας ανατίθεται στα όργανα της Δα¬ 
σικής Υπηρεσίας, της Αστυνομίας και σε κάθε φιλόνομο 
πολίτη. 

Οι παραβάτες αυτής διώκονται και τιμωρούνται σύμ¬ 
φωνα με τις περί Θήρας ισχύουσες διατάξεις. 

Η παρούσα ισχύει από την Κυνηγετική περίοδο 2005 - 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Μαΐου 2005 

Με εντολή Γ ενικού Γ ραμματέα Περιφέρειας 
Ο Δασάρχης Λάρισας 
ΓΕΩΡΓΙΟΣ ΠΑΡΑΣΧΟΣ 

-♦- 

Αριθ. 3949 (8) 

Πενταετής απαγόρευση κυνηγίου Δ54487 σε (3) ταμιευ- 
τήρες νερού - περιοχής Δασαρχείου Λάρισας 1) Καλα- 
μακίου, 2) Ναμάτων και 3) Πλατυκάμπου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του ν. 177/1975 
«περί αντικαταστάσεως και συμπληρώσεως διατάξεωντι- 
νώντου Νομοθετικού Διατάγματος 86/1969 περί Δασικού 
Κωδικός». 

2. Τις διατάξεις της αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του ν. 2218/1994 (ΦΕΚ 90/Α/13.6.1994) 
Ίδρυση Νομαρχιακής Αυτοδιοίκησης - τροποποίηση δια¬ 
τάξεων για την πρωτοβάθμια Αυτοδιοίκηση και την Περι¬ 
φέρεια και άλλες διατάξεις». 

5. Τις διατάξεις του ν. 2240/1994 «συμπλήρωση διατά¬ 
ξεων για τη Νομαρχιακή Αυτοδιοίκηση και άλλες διατά¬ 
ξεις». 

6. Το άρθρο 29 του ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
ν. 2081/1992 (Ε.τ.Κ.Α. 154/10.9.1992). 

7. Την 1860/23.5.2001 (ΦΕΚ 421/τ.Β'/12.4.2001) απόφα¬ 
ση του Γ.Γ. Περιφέρειας Θεσσαλίας με την οποία εξου¬ 
σιοδοτεί τους Προϊσταμένους των Δασαρχείων να υπο¬ 
γράφουν με εντολή του. 

8. Την ανάγκη προστασίας των υδροβίων θηραμάτων, 
αποφασίζουμε: 

Απαγορεύουμε το κυνήγι όλων των θηραμάτων 
απόΐ .8.2005 μέχρι 31.7.2010 στουςτρεις (3) ταμιευτήρες 
νερού, που κατασκευάσθηκαν στην περιοχή της τέως λί¬ 
μνης Κάρλας, για αρδευτικούς σκοπούς 

1. Στην υδάτινη επιφάνεια του ταμιευτήρα νερού περιο¬ 
χής Καλαμακίου, που έχει έκταση 2.300 στρέμματα και 
στη γύρω περιοχή μέχρι 200 μέτρα περιμετρικά. 

2. Στην υδάτινη επιφάνεια του ταμιευτήρα νερού περιο¬ 
χής Ναμάτων, που έχει έκταση 2.000 στρέμματα και στη 
γύρω περιοχή μέχρι 200 μέτρα περιμετρικά. 

3. Στην υδάτινη επιφάνεια του ταμιευτήρα νερού περιο¬ 
χής Πλατυκάμπου, που έχει έκταση 500 στρέμματα και 
στη γύρω περιοχή μέχρι 200 μέτρα περιμετρικά. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η τήρηση της παρούσας ανατίθεται στα όργανα της Δα¬ 
σικής Υπηρεσίας, της Αστυνομίας και σε κάθε φιλόνομο 
πολίτη. 

Οι παραβάτες αυτής διώκονται και τιμωρούνται σύμ¬ 
φωνα με τις περί Θήρας ισχύουσες διατάξεις. 

Η παρούσα ισχύει από την Κυνηγετική περίοδο 2005 - 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Μάίου 2005 

Με εντολή Γενικού Γραμματέα Περιφέρειας 
Ο Δασάρχης Λάρισας 
ΓΕΩΡΓΙΟΣ ΠΑΡΑΣΧΟΣ 

-♦- 

Αριθ. 2633 (9) 

Χορήγηση άδειας λειτουργίας στη Μονάδα Φροντίδας 
Ηλικιωμένων μη κερδοσκοπικού χαρακτήρα με την 
επωνυμία Χριστιανικός Φιλανθρωπικός Σύλλογος «Η 
ΑΓΙΑΤΡΙΑΣ» (Ελληνορώσικος Οίκος Υπερηλίκων), Ηλε- 
κτρουπόλεως 45 και Λεωφ. Κύπρου, Αργυρούπολη. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και ισχύει σή¬ 
μερα. 


2. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών αριθμ. 27167/ 
2003 (ΦΕΚ724/Β76.6.2003). 

3. Την υπ’ αριθμ. οικ. 376/12.1.2005 Απόφαση Νομάρχη 
Αθηνών περί εκχώρησης αρμοδιότητος. 

4. Την υπ’ αριθμ. 1623/10.2.2005 Απόφαση Νομάρχη 
Αθηνών περί μεταβίβασης αρμοδιοτήτων. 

5. Τις διατάξεις του ν. 345/1995 (ΦΕΚ213 τ.Α'/1995) 
«Οργανωμένες Υπηρεσίες παροχής προστασίας από φο¬ 
ρείς Κοινωνικής Πρόνοιας». 

6. Την υπουργική απόφαση Π4β/οικ. 4690/1996 (ΦΕΚ 
833/τ.Β'/1996 ) «Προϋποθέσεις ίδρυσης και λειτουργίας 
Μ.Φ.Η μη κερδοσκοπικού χαρακτήρα». 

7. Την σε ορθή επανάληψη και με αριθμ. πρωτ. 
551/25.2.2004 Απόφαση Νομάρχη Αθηνών περί χορήγη¬ 
σης άδειας ίδρυσης. 

8. Τις αριθμ. πρωτ. 2633/11.4.2005 και 1983/24.3.2004 
αιτήσεις του Χριστιανικού Φιλανθρωπικού Συλλόγου «Η 
ΑΓΙΑ ΤΡΙΑΣ» (Ελληνορώσικος Οίκος Υπερηλίκων), με τα 
υποβληθέντα νόμιμα δικαιολογητικά. 

9. Τα με αριθμ. πρωτ. 4673/16.8.2004 και 6828/ 
19.11.2004 πρακτικά ελέγχου της αρμόδιας Επιτροπής, 
αποφασίζουμε: 

Χορηγούμε άδεια λειτουργίας στην μη κερδοσκοπικού 
χαρακτήρα Μονάδα Φροντίδας Ηλικιωμένων ( αυτοεξυ- 
πηρετούμενων και μη ) με την επωνυμία Χριστιανικός Φι¬ 
λανθρωπικός Σύλλογος «Η ΑΓΙΑΤΡΙΑΣ» (Ελληνορώσικος 
Οίκος Υπερηλίκων), που βρίσκεται επί της οδού Ηλε- 
κτρουπόλεως 45 και Λεωφ. Κύπρου στην Αργυρούπολη, 
δυναμικότητας 48 κλινών. 

Η παρούσα από την οποία δεν προκύπτει δαπάνη σε βά¬ 
ρος του κρατικού προϋπολογισμού, να δημοσιευθεί στην 
Εφημερίδα της Κυβερνήσεως. 

Καλλιθέα, 25 Απριλίου 2005 

Ο Νομάρχης 
ΙΩΑΝΝΗΣΣΓΟΥΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο αριθ. 603/Β/2005 ΦΕΚ δημοσιεύθηκε η αριθ. 45983 
ΚΥΑ με θέμα «Αύξηση ύψους επιχ/σης στο ΚΑΕ 2519, Φ. 
29/110». 

Ο σωστός αριθμός της εν λόγω κοινής υπουργικής από¬ 
φασης είναι 45982 και όχι 45983. 

(Από το Υπουργείο Αγροτικής Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




